Það voru líflegar umræður um kosti og galla náttúrupassa á opnum fundi í Tryggvaskála á Selfossi á fimmtudaginn . Vissulega voru skoðanir skiptar - en það er þó ekki lengra en svo á milli manna að skoðanamunurinn er vel brúanlegur . Meginatriðið er að náttúra Íslands og ferðaþjónustan geti blómstrað hlið við hlið . Fundurinn hófst á því að Ragnheiður Elín iðnaðar - og viðskiptaráðherra kynnti hugmyndafræðina að baki náttúrupassanum og praktísk útfærsluatriði , s.s. verð , gildistíma og þess háttar . Og þá var komið að fyrirspurnum og hugleiðingum . Fundargestir voru vel á þriðja tuginn og flóra þeirra var fjölbreytt ; Bæjarstjóri , hótelstjóri , landeigandi á fjölsóttum ferðamannastað , oddvitar fimm hreppa , starfsmenn ferðaþjónustufyrirtækja og lögreglumaður svo fátt eitt sé talið . Skoðanaskiptin voru hvoru tveggja hreinskiptin og upplýsandi og spönnuðu flest þau sjónarmið sem að málið varðar . Brýtur náttúrupassinn á almannrétti ? Náttúrugjald getur verið hvetjandi - erlendir ferðamenn eru meira en tilbúnir til að styðja við vernd náttúrunnar . Munu ferðamenn kaupa passann ? Hverjar eru náttúruperlur Íslands ? Af hverju ættu einkaaðilar að vera með í passanum ? Er hætta á því að peningarnir muni ekki renna til verndunar og uppbyggingar ? Ríkið hefur nægar tekjur af ferðamönnum og á að sjá sóma sinn í því að leggja fram nauðsynlega fjármuni . Hvernig verður eftirliti háttað og hvað gerist ef ferðamaðurinn gleymir passanum ? Af hverju er gert ráð fyrir að lögin taki ekki gildi fyrr en haustið 2015 ? Mun gjaldið mynda stofn til virðisaukaskatts ? Mikilvægi þess að skipuleggja vel svæði áður en hafist er handa . Á næstunni mun Ragnheiður Elín halda fleiri fundi víðs vegar um landið til að ræða náttúrupassann og hvernig við stöndum best að verndun og uppbyggingu á helstu ferðamannastöðum landsins .